**ΕΞΩΡΑΪΣΤΙΚΟΣ & ΠΟΛΙΤΙΣΤΙΚΟΣ ΣΥΛΛΟΓΟΣ Μαρούσι, 7.2.2022**

**ΨΑΛΙΔΙΟΥ ΑΜΑΡΟΥΣΙΟΥ "ΖΩΟΔΟΧΟΣ ΠΗΓΗ"**

**Χαλκιδικής 17 & Ζωοδόχου Πηγής 2, 15122 Μαρούσι**

[www.psalidi-maroussi.gr/](http://www.psalidi-maroussi.gr/)

[psalidiamarousiou@gmail.com](mailto:psalidiamarousiou@gmail.com)

**ΠΡΟΣ**

**Τον Δήμαρχο Αμαρουσίου κ. Θεόδωρο Αμπατζόγλου**

**Βασ. Σοφίας 9 & Δημ. Μόσχα Τ.Κ. 151 24 Μαρούσι**

Αξιότιμε κύριε Δήμαρχε,

Καταφεύγουμε σε σας για ένα ζήτημα που απασχολεί τους κατοίκους του Ψαλιδίου και ζητούμε την πολιτική σας παρέμβαση, προκειμένου να δοθεί λύση.

Από τις 4 Δεκεμβρίου 2021 (με εξαίρεση μικρά διαστήματα) ένα μεγάλο τμήμα του οδικού δικτύου της γειτονιάς (μεταξύ Εγνατίας και Α. Παπανδρέου) δεν έχει αστικό φωτισμό τα βράδια. Από την πρώτη στιγμή που αναφέραμε το θέμα στις Υπηρεσίες του Δήμου Αμαρουσίου, μας ενημέρωσαν ότι υπάρχει κάποιο τεχνικό πρόβλημα (σε πίνακα διανομής) και έχει υποβληθεί σχετική αλληλογραφία του Δήμου προς τη ΔΕΔΔΗΕ, η οποία είναι αρμόδια.

Επειδή κε Δήμαρχε δεν είναι δυνατόν να δεχθούμε ότι, στο Μαρούσι του 2022 δεν μπορεί να επιδιορθωθεί η οποιαδήποτε τεχνική βλάβη, με αποτέλεσμα οι κάτοικοι της περιοχής να ζουν δυο μήνες στα σκοτάδια, με φόβο και ανασφάλεια, παρακαλούμε για την παρέμβασή σας, σε ανώτερο επίπεδο της ΔΕΔΔΗΕ, για την αποκατάσταση του φωτισμού.

Με εκτίμηση,

Για το Διοικητικό Συμβούλιο

Η Γεν. Γραμματέας Ο Πρόεδρος

 Δρ. Ιωάννα Δέδε Κωνσταντίνος Σολδάτος